**EELNÕU 2025/325**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

**OTSUS**

27. veebruar 2025 nr

Viljandi linna arengustrateegia 2040+, Viljandi linna arengukava aastateks 2024–2029

ja Viljandi linna eelarvestrateegia aastateks 2024-2029 ülevaatamise algatamine

Kohaliku omavalitsuse korralduse seaduse § 22 lõike 1 punkti 7, § 37 lõike 1, § 372 lõike 3 ja Viljandi linna arengukava ja eelarvestrateegia koostamise, muutmise, menetlemise ja kinnitamise korra § 6 lõike 1 ning § 11 lõike 1 alusel Viljandi Linnavolikogu

**o t s u s t a b:**

1. Algatada Viljandi linna arengstrateegia 2040+, Viljandi linna arengukava aastateks 2024-2029 ja Viljandi linna eelarvestrateegia aastateks 2024-2029 ülevaatamine.
2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tartuhk.menetlus@kohus.ee või Veski tn 32, 50409 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Reet Alev, Tiina-Mae Kuusik

**Esitatud:** 10.02.2025

**Esitaja:** Viljandi Linnavalitsus **Ettekandja:** Johan- Kristjan Konovalov

**Lk arv:** 2

**Hääletamine:** nõudmisel

Seletuskiri

**Viljandi linna arengustrateegia 2040+, Viljandi linna arengukava aastateks 2024–2029 ja Viljandi linna eelarvestrateegia aastateks 2024-2029 ülevaatamise algatamine**

Eelnõu eesmärk on algatada Viljandi linna arengstrateegia 2040+, Viljandi linna arengukava aastateks 2024-2029 ja Viljandi linna eelarvestrateegia aastateks 2024-2029 ülevaatamine.

Kohaliku omavalitsuse korralduse seaduse (edaspidi nimetatud KOKS) § 22 lõike 1 punkti 7 kohaselt on volikogu pädevuses valla või linna arengukava ja eelarvestrateegia vastuvõtmine ning muutmine.

KOKS-i § 37 lõike 1 kohaselt peab vallal ja linnal olema arengukava ja eelarvestrateegia, mis on aluseks eri eluvaldkondade arengu integreerimisele ja koordineerimisele. KOKS-i § 372 lõike 3 kohaselt peavad arengukava ja eelarvestrateegia hõlmama iga aasta 15. oktoobri seisuga vähemalt nelja eelseisvat eelarveaastat.

Viljandi linna arengukava ja eelarvestrateegia koostamise, muutmise, menetlemise ja kinnitamise korra (edaspidi nimetatud kord) § 6 lõike 1 ja § 11 lõike 1 kohaselt algatab volikogu arengukava ja eelarvestrateegia ülevaatamise linnavalitsuse ettepanekul.

Korra § 6 lõike 2 alusel moodustab linnavalitsus volikogu otsuse alusel linnavalitsuse struktuuriüksuste juhtidest ja linnavalitsuse liikmetest arengukava ülevaatamise komisjoni. Korra § 11 lõike 2 alusel menetleb eelpool nimetatud komisjon ka eelarvestrateegiat ja tagab arengukava ja eelarvestrateegia ühildavuse.

Arengukava ülevaatamise käigus uuendatakse korra § 6 lõike 3 alusel arvandmed, tehakse täpsustused hetkeolukorra analüüsis ning vajadusel muudatusettepanekud tegevuskavasse, samuti muudetakse vajadusel arengukava kehtivuse perioodi. Eelarvestrateegia ülevaatamise käigus uuendatakse korra § 11 lõike 3 alusel arvandmed, majandusliku olukorra analüüs ja prognoos eelarvestrateegia perioodiks.

Käesoleval ajal kehtivad Viljandi linna arengustrateegia 2040+ ja Viljandi linna arengukava aastateks 2024-2029 ning Viljandi linna eelarvestrateegia aastateks 2024-2029. Need on aluseks linna eri valdkondade arengu integreerimisele ja koordineerimisele. Viljandi linna arengustrateegia 2040+ ja Viljandi linna arengukava aastateks 2024-2029 ning Viljandi linna eelarvestrateegia aastateks 2024-2029 koostati 2024. aastal ning dokumendid kinnitati Viljandi Linnavolikogu poolt 29. augustil 2024.

Kehtivates dokumentides sisalduv eelolevate aastate investeeringute kava ei vasta Viljandi linna reaalsetele võimalustele ning seetõttu on tekkinud vajadus dokumentide ülevaatamiseks ja uues redaktsioonis kinnitamiseks.

Olulist kulu ja tulu käesoleva otsuse vastuvõtmisega linnale ja linnaeelarvele ei kaasne. Kulud on seotud menetluse läbiviimisega.

(allkirjastatud digitaalselt) (allkirjastatud digitaalselt)

Reet Alev Tiina-Mae Kuusik

linnaarengu peaspetsialist rahandusameti juhataja